Source: https://www.riigiteataja.ee/akt/413092013028
Timestamp: 2019-11-12 17:21:21+00:00
Document Index: 3934086

Matched Legal Cases: ['§ 2', '§ 3', '§ 4', '§ 5', '§ 6', '§ 12', '§ 2', '§ 3', '§ 4', '§ 5']

Haapsalu linna geodeetiliste mõõdistus- ja uurimistööde tegemise kord – Riigi Teataja
Haapsalu linna geodeetiliste mõõdistus- ja uurimistööde tegemise kord - sisukord
§ 2 Tehnilised nõuded geodeetilistele mõõdistustöödele
§ 3 Mõõdistustöö teostaja kohustused
§ 4 Geodeetilise mõõdistustöö registreerimisele esitatavad nõuded
§ 5 Geodeetilise mõõdistustöö esitamine
RT IV, 13.09.2013, 28
Vastu võetud 29.10.2010 nr 20
jõustumine 05.11.2010
Määrus kehtestatakse Vabariigi Valitsuse 14.04.1994 määrusega nr 138 kinnitatud Geodeetiliste ja kartograafiliste tööde tegemise ning geodeetiliste ja kartograafiliste andmete kasutamise korra punkti 5, majandus- ja kommunikatsiooniministri 27.08.2007 määruse nr 70 Ehitusgeodeetiliste uurimistööde tegemise korra, kohaliku omavalitsuse korralduse seaduse § 6 lg 3 p 1 ja Haapsalu põhimääruse § 12 lg 1 p 43 alusel.
(1) Geodeetiliste tööde teostamise kord (edaspidi kord) sätestab topograafiliste mõõdistuste ja ehitusgeodeetiliste uurimistööde (edaspidi geodeetilised mõõdistustööd) teostamise Haapsalu linna haldusterritooriumil.
(2) Käesoleva korra eesmärgiks on reguleerida geodeetiliste mõõdistustööde teostamist ja vormistamist Haapsalu linnas täiendavalt Eesti Vabariigi sellealastele õigusaktidele.
§ 2. Tehnilised nõuded geodeetilistele mõõdistustöödele
(1) Geodeetiliste mõõdistustööde tegemisel tuleb juhinduda kehtivatest õigusaktidest, geodeetilistel mõõdistamistel kehtivatest tehnilistest normidest, heast tavast ja käesolevast korrast.
(2) Topogeodeetiliste uurimistööde ja teostusmõõdistuste aruanded sisestab geodeetiliste mõõdistustööde teostaja Geoveebi digitaalkujul.
§ 3. Mõõdistustöö teostaja kohustused
(1) Enne geodeetiliste mõõdistustööde alustamist registreerib mõõdistustööde teostaja mõõdistustöö Haapsalu Linnavalitsuse maakorraldusosakonnale (edaspidi osakond) Geoveebi vahendusel vastavalt käesoleva korra paragrahvis 4 sätestatud nõuetele.
(2) Geodeetilise mõõdistustöö teostaja täidab maakorraldusosakonna poolt esitatud nõuded mõõdistustöö mõõtkava, mõõdistatava ala piiride jt nõuete osas.
§ 4. Geodeetilise mõõdistustöö registreerimisele esitatavad nõuded
(1) Geodeetilist mõõdistust saab esitada Geoveebis registreeritud kasutaja.
(2) Registreeringus tuleb esitada järgmised andmed:
§ 5. Geodeetilise mõõdistustöö esitamine
(1) Geodeetilise mõõdistustöö teostaja esitab Geoveebis pärast mõõdistustöö lõpetamist kümne päeva jooksul osakonnale digitaalsed tulemid (joonised, kaevude uurimisandmete tabelid).
(2) Osakond kontrollib geodeetilise mõõdistustöö vastavust tehnilistele nõuetele ja käesolevale korrale. Geoveebi administraator kinnitab geodeetilise mõõdistustöö või esitab märkused esinevate puuduste kohta viie tööpäeva jooksul.
(3) Osakonna poolt määratud staatus „kinnitatud“ tõendab geodeetilise mõõdistuse vastavust kehtestatud nõuetele ja käesolevale korrale.
Määrus jõustub 05.11.2010.